open-index/open-wikipedia-markdown huggingface dataset:
Jónas Sigurðsson

**Jónas Sigurðsson** einnig þekktur  **Jónas Sig** (fæddur 1974) er íslenskur söngvari, lagahöfundur og tónlistarmaður.

## Ferill
Jónas Sigurðsson kom fyrst fram á sjónarsviðið með Sólstrandargæjunum, sem vöktu athygli á tíunda áratugnum og áttu slagarann *Rangur maður*. Eftir hlé frá tónlist og búsetu erlendis sneri hann aftur sem sólólistamaður með plötunni *Þar sem malbikið svífur mun ég dansa*, sem vakti athygli árið 2007.  

Árið 2010 gaf hann út plötuna *Allt er eitthvað* og fylgdi henni eftir með hljómsveitinni *Ritvélum framtíðarinnar*.  Árið 2012 kom út platan *Þar sem himin ber við haf*, sem var unnin í samstarfi við Lúðrasveit Þorlákshafnar og tengdist uppvexti hans í Þorlákshöfn og lífi við sjóinn.  Jónas hélt það ár *tónlistarmaraþon* þar sem hann spilaði 18 tónleika á 20 dögum. 

Síðar sendi Jónas frá sér lög á borð við *Af ávöxtunum skuluð þið þekkja þá* og *Vígin falla*, sem fengu mikla spilun í íslensku útvarpi og var fyrrnefnda lagið það mest spilaða á Rás 2 árið 2015  .  Árið 2018 kom út platan *Milda hjartað*, sem hlaut góða umfjöllun og viðurkenningar. , . Umslag plötunnar var valið umslag ársins á Íslensku tónlistarverðlaununum  En platan fékk 5 tilnefningar á verðlaununum  Jónas hlaut einnig *Krókinn*, viðurkenningu Rásar 2 fyrir framúrskarandi lifandi tónlistarflutning árið 2018. 

## Útgáfur
### Breiðskífur
*Þar sem malbikið svífur mun ég dansa (2007)
*Allt er eitthvað (2010)
*Þar sem himin ber við haf (2012)
*Milda hjartað (2018)

### Smáskífur
*"Þyrnigerðið" (2010)
*"Hafið er svart" (með Lúðrasveit Þorlákshafnar, 2014) 
*"Af ávöxtunum skuluð þið þekkja þá" (2015) 

### Ritvélar Framtíðarinnar
*Stefán Örn Gunnlaugsson (hljómborð) 
*Ingi Björn Ingason (bassi)
*Ómar Guðjónsson (gítar)
*Rósa Guðrún Sveinsdóttir (saxófónn, bakraddir)
*Steinar Sigurðarson (saxófónn)
*Snorri Sigurðarson og Kjartan Hákonarson (trompet)
*Samúel Jón Samúelson (trombóna)
*Kristinn Snær Agnarsson (trommur)
*Kristjana Stefánsdóttir (glockenspiel, slagverk og bakraddir).

## Tilvísanir
Katrín Halldóra Sigurðardóttir

**Katrín Halldóra Sigurðardóttir** (f. 4. júlí 1989) er íslensk leikkona. Hún vakti mikla athygli er hún lék söngkonuna Ellý Vilhjálms í söngleiknum *Ellý* sem sýndur var í Borgarleikhúsinu frá 2017-2019.

Katrín ólst upp í Mosfellsbæ til tíu ára aldurs en þá flutti hún ásamt fjölskyldu sinni til Neskaupsstaðar. Foreldrar hennar eru Sigurður Rúnar Ragnarsson sóknarprestur í Neskaupsstað og Ragnheiður Kristín Hall sem starfar á skrifstofu Síldarvinnslunnar. Katrín á tvö eldri systkini sem bæði eru lögfræðingar. Hún er gift Hallgrími Jóni Hallgrímssyni skógarhöggsmanni hjá Reykjavíkurborg og trommuleikara í hljómsveitinni Sólstafir. Þau eiga einn son fæddan árið 2020 og einnig á Katrín stjúpson.

Katrín Halldóra stundaði söngnám í Danmörku og var söngnemandi á djass- og rokkbraut í Tónlistarskóla FÍH. Hún útskrifaðist sem leikkona frá leiklistardeild Listaháskóla Íslands árið 2015. Að lokinni útskrift lék hún um tíma í Þjóðleikhúsinu, m.a. í *Hróa Hetti* en varð síðar fastráðin leikkona í Borgarleikhúsinu til ársins 2021 er hún gekk aftur til liðs við Þjóðleikhúsið.

Hún hefur m.a. leikið í *[[Ófærð]]* (2015), kvikmyndinni *[[Lof mér að falla]]* (2018) og í Áramótaskaupum 2016 og 2018*.* 

## Ellý
Þekktasta hlutverk Katrínar er án efa hlutverk söngkonunnar Ellýjar Vilhjálms í söngleiknum Ellý sem frumsýndur var 18. mars 2017. Sýningin sló aðsóknarmet í Borgarleikhúsinu frá 2017-2019 og var sýnd alls 220 sinnum fyrir 105.000 áhorfendur. Katrín fékk mikið lof fyrir hlutverk sitt og þótti jafnframt sláandi lík Ellý Vilhjálms. Silja Björk Huldudóttir leikhúsgagnrýnandi Morgunblaðsins sagðist ekki eiga „nógu sterkt orð til að lýsa magnaðri túlk­un Katrín­ar á Elly, annað en að hér er aug­ljóst að stjarna er fædd.“ Katrín hlaut Íslensku sviðslistaverðlaunin Grímuna sem söngkona ársins árið 2017 fyrir hlutverk sitt sem Ellý.

## Tilvísanir
Bombus bohemicus

**Bombus bohemicus** er tegund af humlum, útbreidd um Evrópu.
Hún sníkir á B. lucorum *([[Húshumla]])*, og líklega einnig á *[[Bombus cryptarum|B. cryptarum]]*, og Bombus terrestris *([[Jarðhumla]])*.
Hún er svört með eina eða tvær gular rendur og hvít aftast. Drottningar eru 15 - 20 mm langar. 

## Myndir

File:Jordgjøkhumle-m Bombus bohemicus.jpg
File:Jordsnylthumla0051.jpg
Bombus bohemicus - Keila.jpg


## Tilvísanir
Enska úrvalsdeildin 2019-20

**Premier League 2019-20** var 28.tímabilið í Premier League, sem er efsta deild í enskri knattspyrnu, síðan deildin varð stofnuð árið 1992. Tímabilið byrjaði 9. ágúst 2019 og varði til 26. júlí árið 2020.

Liverpool vann sinn fyrsta Premier League-titil og sinn 19. englandsmeistaratitil. Það var fyrsti meistaratitill félagsins í í 30 ár þegar lið Manchester City tapaði 2-1 á móti Chelsea. Manchester City voru ríkjandi meistararar. Manchester City endaði í 2. sæti. Norwich City, Sheffield United og Aston Villa voru nýliðar í deildinni, eftir að liðin komust upp úr ensku meistaradeildinni 2018-19. Þau lið sem féllu niður um deild voru Bournemouth, Watford og Norwich City. Markakóngur var Jamie Vardy með 23 mörk og stoðsendingakóngur Kevin De Bruyne með 20 stoðsendingar.

## Félög
### Leikvangar og borgir

## Leikmenn
### Markahæstir

### Flestar stoðsendingar

## Viðhengi
*Premier League fixtures for 2019/20, premierleague.com
* English Premier League Performance Stats – 2019–20, espn.com

## Heimildir
St. Mirren FC

**St Mirren Football Club** er skoskt knattspyrnufélag með aðsetur í Paisley í Renfrewshire.  Íslendingurinn Guðmundur Torfason lék með liðinu um nokkurra ára skeið.

## Saga
Upphaf félagsins má rekja til herraklúbbs í Paisley sem stofnaður var á seinni hluta nítjándu aldar og hafði meðal annars ýmiskonar íþróttaiðkun á dagskrá sinni. Árið 1877 hófu klúbbmeðlimir að æfa knattspyrnu og telst það því stofnár knattspyrnufélagsins. Fyrstu liðstreyjurnar voru skarlatsrauðar og bláar en fljótlega voru svart- og hvítröndóttu treyjurnar teknar upp sem fylgt hafa félaginu nánast óslitið síðan.

St. Mirren tók fyrst þátt í skoska bikarnum árið 1880. Þessi fyrstu ár flutti félagið oft á milli heimavalla.

Árið 1890 var St. Mirren í hópi stofnfélaga skosku deildarkeppninnar og er eitt af fimm upprunalegu liðunum sem enn er starfrækt. Leiktíðina 1907-8 komst félagið í fyrsta sinn í úrslit bikarsins en tapaði fyrir Celtic F.C..

Árið 1922 hélt St. Mirren í keppnisferð til Spánar og tók þátt í móti sem haldið var af FC Barcelona til að fagna vígslu nýs heimavallar félagsins. Mótinu lauk með sigri St. Mirren sem bar sigurorð af Notts County í úrslitum.

Árið 1926 varð St. Mirren bikarmeistari í fyrsta sinn og endurtók afrekið árið 1959. Þriðji og síðasti bikarmeistaratitillinn var svo árið 1987. Í millitíðinni, leikárið 1979-80, endaði St. Mirren í þriðja sæti sem er enn í dag besti árangur félagsins í deildarkeppni.

## Titlar
***[[Skoski bikarinn]]** (3): 1925–26, 1958–59, 1986–87
***Skoski deildarbikarinn** (2): 2012–13, 2025-26

## Heimildir
* St Mirren Football Club
Lech Poznań

**Lech Poznań**  er pólskt knattspyrnufélag með aðsetur í Poznań. Það spilar í pólsku úrvalsdeildinni Ekstraklasa.

## Titlar

* **[[Ekstraklasa|Pólska úrvalsdeildin]] (9)**: 1982/83, 1983/84, 1989/90, 1991/92, 1992/93, 2009/10, 2014/15, 2021/22, 2024/25. 

* **Pólska bikarkeppnin (5)**: 1981/82, 1983/84, 1987/88, 2003/04, 2008/09.

* **Pólski deildarbikarinn (6)**: 1990, 1992, 2004, 2009, 2015, 2016.

## Þekktir leikmenn
*  Robert Lewandowski

## Heimasíða
* Lech Poznań (lechpoznan.pl)
* Lech Poznań (90minut.pl)
Bombus rupestris

**Bombus rupestris** er tegund af humlum, útbreidd um Evrópu.
Hún sníkir á B. lapidarius.
Hún er svört með rauðgulan enda. Drottningar eru 20 - 25 mm langar. Druntarnir um 16 mm.

## Myndir

File:Bombus rupestris - Trifolium pratense - Keila.jpg
File:Bombus rupestris.jpg
File:Bombus.rupestris.-.lindsey.jpg
File:Rupestris02.JPG


## Tilvísanir
Lechia Gdańsk

**Lechia Gdańsk**  er pólskt knattspyrnufélag með aðsetur í Gdańsk. Það spilar í pólsku úrvalsdeildinni Ekstraklasa.

## Titlar

* **Pólska Bikarkeppnin (2)**:  1982/83, 2018/19.

* **Pólski Deildarbikarinn (2)**: 1983, 2019.

## Heimasíða
* Lechia Gdańsk (lechia.pl)
* Lechia Gdańsk (90minut.pl)
Wisła Kraków

**Wisła Kraków**  er pólskt knattspyrnufélag með aðsetur í Kraká. Það spilar í pólsku úrvalsdeildinni Ekstraklasa.

## Titlar

* **[[Ekstraklasa|Pólska Úrvalsdeildin]] (13)**: 1927, 1928, 1949, 1950, 1977/78, 1998/99, 2000/01, 2002/03, 2003/04, 2004/05, 2007/08, 2008/09, 2010/11. 

* **Pólska Bikarkeppnin (4)**: 1926, 1966/67, 2001/02, 2002/03.

* **Pólski Deildarbikarinn (1)**: 2001.

## Heimasíða
* Wisła Kraków (wisla.krakow.pl)
* Wisła Kraków (90minut.pl)
Reyðarárhnjúkur

**Reyðarárhnjúkur** er fjallstindur 7 km. suðaustan við Húsavík. Hæsti punktur fjallsins er 583 metrar á hæð. Á Reyðarárhnjúk er skíðasvæði Norðurþings. Á skíðasvæðinu má finna eina diskalyftu, skíðaskála og gönguskíðabrautir.
Sol Campbell

**Sulzeer Jeremiah Campbell ** oftast kallaður, *Sol Campbell* (fæddur 18. september 1974) er enskur fyrrverandi knattspyrnumaður. Hann lék sem bakvörður. Hann spilaði með mörgum liðum, en er þekktastur fyrir afrek sín, sem leikmaður  Tottenham og Arsenal. Hann lék einnig 73 landsleiki fyrir enska karlalandsliðið í knattspyrnu og skoraði 1 mark. og var hluti af hóp á bæði EM 1996, HM 1998, EM 2000, HM 2002, EM 2004 og HM 2006. Hann var hluti af liði Arsenal sem vann deildina án þess að tapa leik, veturinn 2003/04.

## Titlar
* Enski deildabikarinn: 1999 
* Enska úrvalsdeildin: 2002, 2004
* 2004: 2002, 2003, 2008
Rio Ferdinand

**Rio Gavin Ferdinand ** (fæddur 7. nóvember 1978) er enskur fyrverandi knattspyrnumaður. Hann lék sem bakvörður og spilaði með nokkrum liðum. Ferdinand er þekktastur sem leikmaður  Manchester United og Leeds United. Hann lék 81 landsleiki fyrir enska karlalandsliðið í knattspyrnu og skoraði 3 mörk.

## Árangur með félagsliðum
Ralph Hasenhuttl

**Ralph Hasenhüttl** (fæddur 9. ágúst árið 1967 í Graz) er austurrískur knattspyrnustjóri og fyrrverandi leikmaður.

Hann var knattspyrnustjóri hjá enska Premier League liðinu Southampton F.C. 2018-2022 .

Hasenhüttl hefur tapað tvívegis 9-0 í deildinni sem er mesti markamunur sem hefur verið þar, fyrst á móti Leicester City haustið 2019 á heimavelli og svo á Old Trafford á móti Manchester United í byrjun árs 2021.

## Heimildir
* Ralph Hasenhüttl, sn.at
* Ralph Hasenhüttl, transfermarkt.com

## Viðhengi
Trippafluga

**Trippafluga** (fræðiheiti: *Tipula confusa*) er fluga af hrossafluguætt. Hún hefur fjögur lífsstig (egg, lirfa, púpa, fluga) og spanna þessi stig um eitt ár. Trippaflugur eru algengastar við sunnanvert Ísland en finnast lítt annars staðar. 

## Tilvísanir

## Tenglar
* Trippafluga  Náttúrufræðistofnun Íslands
Slysavarnaskóli sjómanna

**Slysavarnaskóli sjómanna** er skóli í eigu Slysavarnafélagsins Landsbjargar sem sér um öryggisþjálfun og vottun sjómanna á Íslandi. Slysavarnaskólinn var stofnaður 1985 og tók til starfa árið eftir um borð í gamla varðskipinu *[[Þór III (skip)|Þór]]* sem við það fékk nafnið *Sæbjörg*. Slysavarnarskólinn var stofnaður til að uppfylla kröfur STCW-samþykktarinnar um þjálfun og menntun áhafna skipa og vaktstöður frá 1978. Samþykktin gekk í gildi 1983 með aðlögunartíma til 1989. Árið 1998 fékk Slysavarnaskólinn *[[Akraborgin]]a* til afnota sem líka fékk nafnið *Sæbjörg*. Slysavarnaskólinn hefur síðan þá verið haldinn um borð í *Sæbjörgu*. Skipið lá lengi við Austurbakka í Reykjavíkurhöfn, en flutti árið 2022 að Bótarbryggju í vesturhöfninni.

Slysavarnaskólinn er aðili að Alþjóðasamtökum öryggis- og björgunarskóla.

## Tenglar
* Um Slysavarnaskólann á vef Landsbjargar
Zamalek SC

**Zamalek Sporting Club** (Arabísku:نادي الزمالك الرياضي) oftast þekkt sem **Zamalek**, er egypskt knattspyrnufélag með aðsetur í Kaíró. Það spilar í egypsku úrsvalsdeildinni.

Félagið var stofnað þann árið 1911 sem Qasr El Nile Club af belgíska lögfræðingnum George Merzbach Bey. Nafni félagsins var breytt tveimur árum síðar í *Cairo International Sports Club*,oftast kynnt sem C.I.S.C.,. Árið 1941 var félagið nefnt í höfuðið á Farúk Egyptalandskonungi og varð þekkt sem *Farouk El Awal Club*. Eftir egypsku byltinginguna 1952, breytti félagið aftur um nafn í Zamalek SC, sem það heitir í dag.

## Titlar
Zamalek er eitt af sigursælustu félögum Egyptalands og Afríku.

## Heimildir
Stephen Curry

**Wardell Stephen Curry II ** (fæddur 14. mars 1988) er bandarískur körfuboltaleikmaður sem spilar fyrir Golden State Warriors í NBA-deildinni. Hann spilar sem leikstjórnandi og er talinn vera besti 3-stiga skotmaður deildarinnar frá upphafi. Hann hefur skorað flestar 3-stiga körfur á tímabili eða 402 og á flestar 3-stiga körfur í deildinni frá upphafi, met sem hann sló árið 2021. Hann hefur skorað yfir 4.000 slíkar körfur. Curry er í 19. sæti yfir stigahæstu leikmenn NBA.

Curry hefur unnið fjóra NBA titla með Golden State Warriors. Hann var að leik loknum valinn mikilvægasti leikmaður, MVP, úrslitaeinvígisins 2022. Hann hefur verið valinn besti leikmaður deildarinnar, MVP, tvisvar, hefur 7 sinnum verið valinn í stjörnulið NBA og tvisvar unnið 3-stiga keppnina. 

Með landsliði Bandaríkjanna hefur hann unnið tvö gull á FIBA heimsmeistaramótinu; 2010 og 2014. Einnig vann vann Ólympíugull 2024.

Faðir hans, Dell Curry og bróðir hans Seth Curry hafa einnig spilað í NBA. 

## Titlar
### Félagslið
***[[NBA]]**
**Meistari (4): 2015, 2017, 2018, 2022
**Tap í úrslitum (2): 2016, 2019
### Landslið
***[[Ólympíuleikarnir]]**
**Gull: 2024
***[[Heimsmeistaramót karla í körfuknattleik|Heimsmeistaramótið]]**
**Gull (2): 2010, 2014

## Tilvísanir

## Heimild
*
Divock Origi

**Divock Okoth Origi** (fæddur 18. apríl 1995) er belgískur atvinnumaður í fótbolta sem spilar fyrir Nottingham Forest og belgíska karlalandsliðið í knattspyrnu. Origi hefur einnig spilað fyrir Liverpool FC, Lille og VfL Wolfsburg.

Divock Origi er þekktastur fyrir mörk hans í meistardeildinni tímabilið 2018-19 fyrir Liverpool FC. Hann skoraði tvö mörk í frægum 4-0 endurkomusigri gegn Barcelona og skoraði einnig sigurmark í úrslitaleiknum gegn Tottenham Hotspurs. Einnig er hann þekktur fyrir stórfurðulegt sigurmark gegn Everton 2. desember 2018.

Hann varð yngsti markaskorari belgíska landsliðsins þegar hann skoraði á HM 2014, rúmlega 19 ára.

## Tilvísanir
Hvalbakur (Suður-Múlasýslu)

**Hvalbakur** er lítil eyja austur af landi og telst austasti landpunktur Íslands. Hvalbakur er 35 km frá meginlandinu.
Hún er 200 metra löng, 100 metra breið og hæst rís hún í 5 metra hæð.
Eyjunnar er ekki getið í eldri heimildum og kemur fyrst fyrir á kortum 1761 en ætla má að hún hafi verið þekkt lengur.

## Tengt efni
* Kolbeinsey
* Ystu punktar Íslands
Rob Halford

**Robert Halford** er enskur tónlistarmaður sem er söngvari Judas Priest sem stofnuð var árið 1969. Hann gekk í hljómsveitina árið 1973. Halford er þekktur fyrir kraftmikinn söng sinn, leður- og gaddaklæðnað og innkomu á mótorhjóli á sviði. Til áhrifavalda hans í byrjun má nefna Little Richard, Janis Joplin og Robert Plant.

Aðdáendur hafa kallað hann *Metal God*. Halford hætti í Priest um tíma, 1992-2003 og var með hljómsveitirnar Fight, Two og Halford.

Halford kom út sem samkynhneigður árið 1998. Hann gaf úr ævisöguna sína, *Confess*, árið 2020. Hann býr í Arizona í Bandaríkjunum og Walsall á Englandi til skiptis.  Halford hlaut árið 2010 Grammy-verðlaun fyrir *Best Metal Performance*.

Halford hefur tvívegis leyst af söngstöðuna fyrir Black Sabbath, árin 1992 og 2004.

## Sólóferill
### Fight
*K5 – The War of Words Demos (1992) (released in 2007)
*War of Words (1993)
*Mutations (1994)
*A Small Deadly Space (1995)
### 2wo
*Voyeurs (1998)
### Halford
*Resurrection (2000)
*Live Insurrection (2001)
*Crucible (2002)
*Metal God Essentials, Vol. 1 (2007)
*Live in Anaheim (2010)
*Halford III: Winter Songs (2009)
*Halford IV: Made of Metal (2010)
*Celestial (2019)
Walsall

**Walsall** er borg í Vestur-Miðhéruðum á Englandi. Hún er 14 km norðvestur af Birmingham og eru íbúar tæpir 68.000 (2011) en um 200.000 fleiri á stórborgarsvæðinu. Walsall er þekkt fyrir leðurvörur. Knattspyrnuliðið Walsall F.C. er þekkt sem *the Saddlers* (hnakkarnir).

## Þekktir íbúar
*Rob Halford, söngvari Judas Priest
Kevin Durant

**Kevin Durant** er bandarískur körfuknattleiksmaður sem spilar fyrir Houston Rockets í NBA-deildinni. Hann er fjölhæfur leikmaður í sókn og vörn og góður 3 stiga skotmaður. 

Durant spilaði eitt tímabil í háskólaboltanum með Texas-háskóla áður en hann var valinn af Seattle SuperSonics árið 2007 sem varð að Oklahoma City Thunder árið 2008. Hann var með liðinu í 9 ár en árið 2016 hélt hann til Golden State Warriors þar sem hann vann NBA titla 2017 og 2018. Hann var valinn MVP; besti leikmaðurinn í úrslitum bæði árin.

Í mars 2026 fór Durant upp fyrir Michael Jordan sem 5. stigahæsti leikmaður NBA deildarinnar frá upphafi.

Durant hefur keppt með landsliði Bandaríkjanna í nærri einn og hálfan áratug. Hann hefur keppt á fjórum Ólympíuleikum, þar sem hann vann gull í öll skiptin, og er stigahæsti leikmaður Bandaríkjanna á Ólympíuleikunum frá upphafi. Hann keppti einnig á Heimsmeistaramótinu árið 2010 þar sem hann vann brons.

## Titlar
### Félagslið
***[[NBA]]**
**Meistari (2): 2017, 2018
**Tap í úrslitum (2): 2012, 2019
### Landslið
***[[Ólympíuleikarnir]]**
**Gull: 2012, 2016, 2020, 2024
***[[Heimsmeistaramót karla í körfuknattleik|Heimsmeistaramótið]]**
**Brons: 2010

## Tilvísanir
Cat Stevens

**Yusuf Islam** einnig þekktur sem **Cat Stevens** og **Yusuf** er breskur tónlistarmaður. Hann fæddist árið 1948 sem Steven Georgiu í London, sonur kýpurgrísks föður og sænskrar móður. Frumraun hans platan *Matthew and Son*  og samnefnt lag  komu út árið 1967 og náðu topp 10 á breska listanum.

Vinsældir Stevens jukust á 8. áratugnum og náðu lög eins og *Father and Son, Wild World, Moonshadow, Peace Train og Morning Has Broken* miklum vinsældum. Árið 1977 snerist hann hins vegar til íslamstrúar, breytti nafni sínu í Yusuf Islam og hætti afskiptum af popptónlist frá 1979. Árið 2006 hóf Yusuf aftur að gera popptónlist. Árið 2017 notaði hann nafnið Yusuf/Cat Stevens.

## Plötur
### Sem Cat Stevens
*1967: Matthew and Son
*1967: New Masters
*1970: Mona Bone Jakon
*1970: Tea for the Tillerman
*1971: Teaser and the Firecat
*1972: Catch Bull at Four
*1973: Foreigner
*1974: Buddha and the Chocolate Box
*1975: Numbers
*1977: Izitso
*1978: Back to Earth
### Sem Yusuf
*2006: An Other Cup
*2009: Roadsinger
*2014: Tell 'Em I'm Gone
### Sem Yusuf / Cat Stevens
*2017: The Laughing Apple
*2020: Tea for the Tillerman 2
*2023: King of a Land
Al Ahly SC

**Al Ahly Sporting Club** (Arabísku:النادي الأهلي الرياضي) oftast þekkt sem **Al Ahly**, er egypskt knattspyrnufélag með aðsetur í Kaíró. Það spilar í egypsku úrsvalsdeildinni. Þeir eru lang sigursælasta félag Egyptalands. Það hefur unnið egypsku úrvalsdeildina 45 skipti.

## Titlar
;Innanlands:
* **Egypska úrvalsdeildin** (45):1948/49, 1949/50, 1950/51, 1985/53, 1953/54, 1955/56, 1956/57, 1957/58, 1958/59, 1960/61, 1961/62, 1974/75, 1975/76, 1976/77, 1978/79, 1978/80, 1980/81, 1981/82, 1984/85, 1985/86, 1986/87, 1988/89, 1993/94, 1994/95, 1995/96, 1996/97, 1997/98, 1998/99, 1999/2000, 2004/05, 2005/06, 2006/07, 2007/08, 2008/09, 2009/10, 2010/11, 2013/14, 2015/16, 2016/17, 2017/18, 2018/19, 2019/20, 2022/23, 2023/24, 2024/25
* **Egypska bikarkeppnin** (36): 1924, 1925, 1927, 1928, 1930, 1931, 1937, 1940, 1942, 1943, 1945, 1946, 1947, 1949, 1950, 1951, 1953, 1956, 1958, 1961, 1966, 1978, 1981, 1983, 1984, 1985, 1989, 1991, 1992, 1993, 1996, 2001, 2003, 2006, 2007, 2017
;Alþjóðlegir:
***Meistaradeild Afríku**(9):1982, 1987, 2001, 2005, 2006, 2008, 2012, 2013, 2020
***Afríkukeppni Bikarhafa**(4):1984, 1985, 1986, 1993
Club Atlético River Plate

**Club Atlético River Plate** , oftast þekkt sem **River Plate**, er argentínskt knattspyrnufélag með aðsetur í Núñez-hverfi Buenos Aires borgar. River Plater er sigursælasta félag Argentínu með 36 deildarmeistaratitla, 12 bikarmeistaratitla og hefur það m.a unnið 4 Copa Libertadores-titla.

## Titlar
### Deildarmeistarar (36)

1920 AAm, 1932 LAF, 1936 (Copa Campeonato), 1936 (Copa de Oro)[note 1] 1937, 1941, 1942, 1945, 1947, 1952, 1953, 1955, 1956, 1957, 1975 Metropolitano, 1975 Nacional, 1977 Metropolitano, 1979 Metropolitano, 1979 Nacional, 1980 Metropolitano, 1981 Nacional, 1985–86, 1989–90, 1991 Apertura, 1993 Apertura, 1994 Apertura, 1996 Apertura, 1997 Clausura, 1997 Apertura, 1999 Apertura, 2000 Clausura, 2002 Clausura, 2003 Clausura, 2004 Clausura, 2008 Clausura, 2014 Final

### [[Copa Libertadores]] (4)

*1986, 1996, 2015, 2018

### Heimsmeistarakeppni félagsliða (1)

* 1986

## Tenglar
* https://www.cariverplate.com.ar/
* https://lapaginamillonaria.com/
* https://www.instagram.com/riverplate/?hl=es
* https://www.youtube.com/c/riverplate
FC Dinamo Búkarest

**Fotbal Club Dinamo Bucureșt** er Rúmenskt Knattspyrnufélag frá Búkarest . Félagið var stofnað á 1948. Það er næst sigursælasta félag Rúmeníu á eftir Steaua Búkarest.

Þeir spiluðu við KR árið 1997 í Evrópukeppni félagsliða og töpuðu þeirri viðureign.

* **Rúmenska Úrvalsdeildin: (18)** 1955, 1962, 1963, 1964, 1965, 1971, 1973, 1975, 1977, 1982, 1983, 1984, 1990, 1992, 2000, 2002, 2004, 2007 
* **Rúmenska Bikarkeppnin: (12)** 1959, 1964, 1968, 1982, 1984, 1986, 1990, 2000, 2001, 2003, 2004, 2005 
* **Rúmeski Deildarbikarinn: (1)** 2004/05

## þekktir leikmenn/fyrverandi leikmenn
* Dudu Georgescu
* Mircea Lucescu
* Dorin Mateuț
* Rodion Cămătaru
* Ioan Andone
* Mircea Rednic
* Bogdan Stelea
* Ioan Sabău
* Florin Răducioiu
* Cătălin Munteanu
* Dorinel Munteanu
* Viorel Moldovan
* Marius Niculae
* Florentin Petre
* Cosmin Contra
* Adrian Mutu

## Tenglar
* Heimasíða 
## Heimildir
*https://www.ksi.is/mot/leikskyrsla/?leikur=205943 
*https://www.uefa.com/memberassociations/teams/50098--dinamo-bucuresti/
Alexi Laiho

**Alexi Laiho** (1979–2020) var finnskur gítarleikari og söngvari. Hann var þekktastur sem meðlimur finnsku þungarokkssveitarinnar Children of Bodom. Hann var einnig viðriðinn Sinergy, The Local Band, Kylähullut, Bodom After Midnight, Thy Serpent, Impaled Nazarene, Warmen og Hypocrisy. Viðurnefni hans var *Wildchild*.

Tímaritið Guitar World áleit hann hraðasta gítarleikara heims og Total Guitar gerði könnun þar sem hann endaði í 1. sæti yfir bestu þungarokksgítarleikarana.

Laiho lést 29. desember 2020 en hann hafði glímt við heilsufarsvandamál undanfarin ár. Hann drakk mikið á árum áður en minnkaði neysluna vegna hrakandi heilsufars.

## Sem gestur á plötum
* 1999: *All Eternity* – To/Die/For ("In the Heat of the Night") 
* 2003: Norther – Dreams of Endless War [guitars in "Youth Gone Wild" cover]
* 2003: *No Holds Barred* – Griffin ("The Sentence", "Bleed")
* 2003: Norther – Mirror of Madness [bakraddir á "Dead", "Everything Is An End", "Mirror Of Madness"]
* 2003: Klamydia – Seokset (gítar og söngur á "Latomeri")
* 2005: *Lauri Porra* – Lauri Porra ("Solutions")
* 2006: Raskaampaa Joulua – [gítarsóló á "Petteri Punakuono (Rudolph the Red Nosed Reindeer)"]
* 2006: Rytmihäiriö – Seitsemän Surman Siunausliitto [gítarsóló á "Pyörillä Kulkeva Kuoleman Enkeli"]
* 2006: Stoner Kings – Fuck the World [gítarsóló á "Mantric Madness"] (2006)
* 2007: Guitar Heroes album – [allir gítarar og bassi á laginu "Sioux City Sarsaparilla", og gítarsóló á "12 Donkeys"]
* 2007: Godsplague – H8 [gítarsóló á "Don't Come Back"; bakraddir á "H8"]
* 2007: Pain – Psalms of Extinction [gítarsóló á "Just Think Again"]
* 2007: Annihilator – *Metal* [gítarsólóeinvígi með Jeff Waters á "Downright Dominate"]
* 2008: Megadeth Live – Peace Sells [Gigantour 08 bakgrunnssöngur]
* 2009: Saattue – Vuoroveri [gítarsóló á "Vapahtaja"]
* 2011: Root (tónleikar) [viðbótargítar] – Adrenaline – Deftones
* 2013: Klamydia — Rakas Hullu
* 2013: Spirit in the Room — The Killing Moon
* 2014: Marty Friedman – Lycanthrope (Með Danko Jones)
* 2015: Immortal Randy Rhoads – "Mr. Crowley"
* 2019: Wednesday 13 — Necrophaze – "Animal"
* 2019: Stoner Kings — Alpha Male — "Down to Zero"
* 2020: Pyhimys — MIKKO — "Fuck the World"
* 2022: Annihilator - *Metal II* - "Downright Dominate", "Romeo Delight"
Roger Taylor

**Roger Meddows Taylor** OBE (fæddur 26. júlí 1949) er breskur tónlistamaður, söngvari, lagasmiður og fjölhljóðfæraleikari, best þekktur sem trommarinn úr rokkhljómsveitinni Queen. Sem trommari vakti Roger athygli snemma á ferli sínum fyrir sitt sérstaka hljóð.  Hann var kosinn áttundi besti trommari í sögu klassísks rokks í könnun sem haldin var af Planet Rock árið 2005.

Sem lagasmiður lagði Taylor til lög í plötur Queen frá upphafi og samdi að minnsta kosti eitt lag á hverri plötu. Hann söng oft aðalrödd á sínum eigin lögum. Hann skrifaði eða skrifaði ásamt öðrum þrjú lög sem komust í fyrsta sæti á vinsældarlistum í Bretlandi („These Are The Days of Our Lives“, „Innuendo“ og „Under Pressure“) ásamt fimm öðrum vinsælum lögum („Radio Ga Ga“, „A Kind of Magic“, „Heaven for Everyone“, „Breakthru“, og „The Invisible Man“).

Hann hefur unnið með tónlistarmönnum á borð við Eric Clapton, Roger Waters, Roger Daltrey, Robert Plant, Phil Collins, Genesis, Jimmy Nail, Kansas, Elton John, Gary Numan, Shakin' Stevens, Foo Fighters, Al Stewart, Steve Vai, Toshiki, Cyndi Almouzni og Bon Jovi. Sem framleiðandi hefur hann framleitt plötur með Virginia Wolf, Jimmy Nail og Magnum.

Auk vinnu hans sem trommari er Taylor vel þekktur fyrir falsettu raddsvið sitt. Hann spilaði stundum á hljómborð, gítar og bassa í sínum eigin lögum. Á níunda áratugnum stofnaði hann hljómsveit sem hann starfaði í samhliða Queen, the Cross. Þar var hann aðalsöngvari og gítarleikari.

## Heimildir
Jack Grealish

**Jack Peter Grealish** (fæddur 10. september árið 1995 í Birmingham) er enskur atvinnumaður í fótbolta sem spilar sem kantmaður eða sóknarmiðjumaður fyrir Everton á láni frá Manchester City í ensku úrvalsdeildinni. Hann var í 19 ár hjá Aston Villa alveg frá því hann var 6 ára til 25 ára aldurs.

Grealish lék með yngri landsliðum Írlands en árið 2016 gaf hann það út að hann hafði valið að spila fyrir Enska landsliðið. Grealish skoraði fyrsta mark sitt fyrir landsliðið gegn Andorra haustið 2021.

## Félagslið
### Aston Villa
Grealish gekk til liðs við Aston Villa 6 ára gamall í akademíuna. Þann 7. maí 2014 kom Grealish inn á völlinn í frumraun sinni fyrir Aston Villa á 88 mínútu í 4-0 tapi gegn Manchester City fyrir Ryan Bertrand. Fyrsta markið kom 13. september 2015 í 3-2 tapi gegn Leicester City með skoti frá 18 metra færi. Grealish var gerður að fyrirliða félagsins í mars 2019. Hann skrifaði undir nýjan 5 ára samning í september 2020 við Aston Villa. Í samningum var klásúla fyrir öll félög í Meistaradeild Evrópu sem gaf þeim leyfi á að kaupa Grealish á 100 milljónir punda án samþykkis Aston Villa. Manchester City nýtti sér það og bauð 100 milljónir í Grealish næsta sumar

### Manchester City
Grealish var keyptur til Manchester City 4. ágúst 2021, kaupverðið var 100 milljónir punda sem sló met fyrir kaup á breskum leikmanni í Ensku úrvalsdeildinni. Grealish skrifaði undir 6 ára samning við Manchester City og tók númerið 10 sem Sergio Agüero var með áður.  Eftir meiðsli tímabilið 2023-2024 og að hafa misst byrjunarsæti sitt í liði City var ljóst að Grealish var ekki inni í myndinni hjá Pep Guardiola þjálfara sumarið 2025. Hann fór því á láni til Everton. 

## Heimildir
* https://en.wikipedia.org/wiki/Jack_Grealish
*https://www.worldfootball.net/player_summary/jack-grealish/
* https://www.birminghammail.co.uk/sport/football/football-news/aston-villa-england-grealish-brother-13226229

## Tilvísanir
Ross Barkley

**Ross Barkley** (fæddur 5. desember árið 1993 í Liverpool) er enskur knattspyrnumaður. Hann leikur með Luton Town. Barkley ólst upp hjá Everton FC og spilaði með aðalliði félagsins í 8 ár.  

Barkley á að baki 33 landsleiki fyrir enska landsliðið og hefur skorað 6 mörk fyrir landsliðið.

## Heimildir
* https://uk.soccerway.com/players/ross-barkley/154068/
* https://www.chelseafc.com/en/news/2018/01/05/barkley-joins-the-blue
* https://www.lutontown.co.uk/teams/first-team/midfielder/ross-barkley/
Svanhildur Hólm Valsdóttir

**Svanhildur Hólm Valsdóttir** (f. 11. október 1974) er sendiherra Íslands í Bandaríkjunum. Svanhildur var skipuð sendiherra árið 2024 og af­henti Joseph R. Biden Banda­ríkja­for­seta trúnaðarbréf sitt sem sendi­herra Íslands í Banda­ríkj­un­um þann 18. sept­em­ber 2024. Svanhildur var framkvæmdastjóri Viðskiptaráðs Íslands frá árinu 2020 til ársins 2024. Áður starfaði hún við fjölmiðla og sem aðstoðarmaður Bjarna Benediktssonar ráðherra.  

Foreldrar Svanhildar eru Valur Hólm Sigurjónsson vélfræðingur og Fjóla Stefánsdóttir starfsmaður skattsins á Akureyri. Systir Svanhildar heitir Margrét Hólm Valsdóttir (f.1967) Svanhildur er alin upp við Laxárvirkjun í Aðaldal en þar starfaði faðir hennar. Svanhildur er í hjónabandi með Loga Bergmanni Eiðssyni fjölmiðlamanni og eiga þau saman tvær dætur. Fyrir átti Logi fjórar dætur og Svanhildur einn son.

## Menntun og störf
Svanhildur lauk stúdentsprófi frá Menntaskólanum á Akureyri árið 1994, útskrifaðist sem lögfræðingur frá Háskóla Íslands árið 2009 og hefur lokið MBA-gráðu frá Háskólanum í Reykjavík.

Fjölmiðlaferill Svanhildar hófst árið 1995 er hún varð blaðamaður á dagblaðinu Degi á Akureyri. Þaðan fór hún yfir til svæðisútvarps RÚV á Akureyri auk þess sem hún var umsjónarmaður Morgunútvarps Rásar 2 um tveggja ára skeið. Hún var stigavörður í Gettu betur árið 2003, var einn umsjónarmanna Kastljóss um tíma og síðar einn af umsjónarmönnum Íslands í dag á Stöð 2. Svanhildur var framkvæmdastjóri þingflokks Sjálfstæðisflokksins frá 2009-2012, hún varð aðstoðarmaður formanns Sjálfstæðisflokksins, Bjarna Benedikssonar árið 2012 og var aðstoðarmaður hans sem ráðherra í fjármálaráðuneytinu og um tíma í forsætisráðuneytinu frá 2013-2020. Í október árið 2020 var tilkynnt að Svanhildur hefði verið ráðin framkvæmdastjóri Viðskiptaráðs Íslands og hóf hún störf þar 1. desember sama ár. Svanhildur starfaði hjá Viðskiptaráði til ársins 2024 þegar hún var skipuð sendiherra.

Hún hefur sinnt ýmsum öðrum trúnaðarstörfum fyrir Sjálfstæðisflokkinn og var m.a. annar varaformaður Sambands ungra sjálfstæðismanna (SUS) frá 1997-2001. Svanhildur kom fram sem fulltrúi íslenskra kvenna í spjallþætti Oprah Winfrey árið 2005. 

## Tilvísanir
David James

**David James **  (fæddur 1. ágúst 1970) er enskur fyrrverandi knattspyrnumaður. Hann lék sem markvörður en hefur nú lagt knattspyrnuskóna á hilluna. Hann spilaði með mörgum liðum m.a Liverpool, Aston Villa, West Ham og Portsmouth og ÍBV. Hann lék einnig 53 landsleiki fyrir enska karlalandsliðið í knattspyrnu. Hann er fimmti leikjahæsti leikmaðurinn í sögu ensku úrvalsdeildarinnar. James starfar nú í fjölmiðlum sem álitsgjafi í knattspyrnu.
The Oval

**The Oval** eða **Kennington Oval** er krikketvöllur í Lambeth í Lundúnum sem reistur var árið 1845. Leikvangurinn hefur frá opnun verið heimavöllur *Surrey County Cricket Club* og verið vettvangur milliríkjakeppna í krikket, auk þess sem lokaviðureign keppnisársins í ensku krikketi fer yfirleitt fram á vellinum. Auk krikketleikja hafa ýmsar sögufrægar viðureignir í knattspyrnu og rúbbí verið leiknar þar.

## Saga
Elstu heimildir um krikketleiki á svæðinu þar sem Kennington Oval reis síðar eru allt frá árinu 1724. Þar sem opinberar aftökur fóru fram á sömu slóðum var keppnisvöllurinn þó fljótlega færður til. Árið 1844 var svæðið orðið að markaðstorgi í eigu hertogans af Kornbretalandi, sem féllst á að leigja það íþróttamönnum undir krikketvöll. Eftir að völlurinn var tyrfður fór fyrsti kappleikurinn fram á árinu 1845.

Meira en 20 þúsund áhorfendur mættu á The Oval árið 1868 til að sjá krikketlið skipað áströlskum frumbyggjum keppa við heimamenn og tólf árum síðar fór fyrsti krikketlandsleikur Englendinga og Ástrala þar fram fyrir milligöngu Charles W. Alcock, knattspyrnu- og krikketfrumkvöðulsins mikla, sem var formaður Surrey-félagsins frá 1872 til 1907.

Auk þess að vera miðlægur í gjörvallri krikketsögu Englands, kom The Oval mjög við sögu hinna vinsælustu boltaíþrótta landsins: rúbbí og knattspyrnu. Á árunum 1872-79 lék enska rúbbílandsliðið sjö leiki við Skota og Íra á vellinum. Voru þetta meðal allra fyrstu alþjóðakeppna í íþróttinni, en fyrsti rúbbílandsleikurinn fór fram árið 1871.

Enska knattspyrnulandsliðið keppti fimmtán sinnum á The Oval frá 1870-1889, tólf sinnum við Skota og þrisvar sinnum við Wales. Fyrstu fimm viðureignirnar við Skota teljast þó ekki fullgildir landsleikir þar sem FIFA lítur svo á að fyrsti opinberi landsleikurinn hafi verið milli Englands og Skotlands í Glasgow árið 1873.

Báðir undanúrslitaleikir og úrslitaleikur ensku bikarkeppninnar fóru fram á The Oval þegar keppnin var haldin í fyrsta sinn veturinn 1871-72. Ef frá er talið árið 1873 hýsti leikvangurinn alla úrslitaleiki keppninnar til ársins 1892. Á þessum tíma óx áhorfendafjöldinn á bikarúrslitaleikjunum hröðum skrefum, frá því að vera rétt um tvöþúsund fyrstu árin upp í rúmlega 30 þúsund áhorfendur.

## Heimildir
*
Ragnar Jónasson

**Ragnar** (f. 20. júlí 1976) er íslenskur lögfræðingur og rithöfundur. Hann hefur skrifað bækur sem hafa verið gefnar út í 40 löndum á 27 tungumálum og selst í tæplega tveimur milljónum eintaka á heimsvísu. Árið 2020 var bók hans *Mistur* valin glæpasaga ársins í Bretlandi. Í september árið 2020 tilkynnti bandaríska sjónvarpsstöðin CBS að hún ætlaði að framleiða glæpaþætti byggða á bók Ragnars, *Dimmu*. 

## Ævi
Ragnar fæddist í Reykjavík en ólst upp í Kópavogi og Grafarvogi. Foreldrar hans eru Katrín Guðjónsdóttir fyrrverandi læknaritari hjá embætti landlæknis og Jónas Ragnarsson ritstjóri hjá Krabbameinsfélaginu. Eiginkona Ragnars er María Margrét Jóhannesdóttir og eiga þau tvær dætur. 

Ragnar lauk stúdentsprófi frá Verzlunarskóla Íslands og útskrifaðist sem lögfræðingur frá Háskóla Íslands. Hann starfaði m.a. sem fréttamaður á Ríkissjónvarpinu samhliða námi. Hann starfaði sem forstöðumaður skrifstofu slitastjórar Kaupþings og forstöðumaður lögfræðiráðgjafar Nýja Kaupþings. Frá 2015-2019 var hann yfirlögfræðingur sjóðstýringafyrirtækisins Gamma en árið 2019 hóf hann störf á fjárfestingabankasviði Arion banka. Ragnar hefur einnig kennt höfundarétt við lagadeild Háskólans í Reykjavík.

Fyrsta glæpasaga Ragnars *Fölsk nóta* kom út árið 2009 en áður hafði hann þýtt fjölda bóka eftir Agatha Christie.

Ragnar hefur ásamt Yrsu Sigurðardóttur glæpasagnahöfundi staðið fyrir fyrstu íslensku glæpasagnahátíðinni Iceland Noir sem fyrst var haldin árið 2013. 

## Bækur eftir Ragnar

* *Fölsk nóta* (2009)

* *Snjóblinda* (2010)
* *Myrknætti* (2011)
* *Rof* (2012)
* *Andköf* (2013)
* *Náttblinda* (2014)
* *Dimma* (2015)
**Drungi* (2016)
* *Mistur* (2017)
* *Þorpið* (2018)
* *Hvítidauði* (2019)
* *Vetrarmein* (2020)
**Úti* (2021)
**Reykjavík* (2023)
**Hulda* (2024)

## Tilvísanir
Kaizer Chiefs F.C.

**Kaizer Chiefs Football Club** oftast þekkt sem **Chiefs**, er Suður-afrískt knattspyrnufélag með aðsetur í Nasrec hverfi Jóhannesarborgar. Það spilar í **Suður-Afrísku úrvalsdeildinni**. 

## Tilvísanir

## Tenglar
* Kaizer Chiefs FC
* SOCCERWAY 
* FLASHSCORE 
* Transfermarkt  
* Globalsportsarchive
Inge Krokann

**Inge Krokann** (19. ágúst 1893 - 27. desember 1962) var norskur rithöfundur, fæddur í Oppdal. 

Hann skrifaði á nýnorsku með sterkum áhrifum uppdals mállýsku. Frá 1954 var Krokann á skólastyrk frá ríkinu.

Hann samdi bæði skáldsögur og ljóð. Frægust er kannski skáldsagan *I Dovre-sno* (1929). Söguþráðurinn er á miðöldum. Í Lo fjölskyldunni frá Oppdal eru átök milli náttúrulegra náttúruafla og kristinna hvata utan frá. Sagan verður byggð á munnlegri hefð úr ætt Krókanns sjálfs. Bókin var fyrsti hluti verks sem hélt áfram með *Gjennom fonna* (1931), *På linfeksing* (1934) og *Under himmelteiknet* (1941).

Krokann er annars þekktur fyrir að vera upphafsmaður tímabilsins *stóru hamskiptin í bændasamfélaginu*, eða einfaldlega *hamskiptin*. Hugtakið er dregið af mjög metinni greininni Hin miklu hamskipti í bændasamfélaginu frá 1942. Hér fjallar Krokann um breytingar á landbúnaði í Noregi á 19. öld frá sjálfskaparbúskap til framleiðslu.

Krokann var lærður kennari en var öryrki stóran hluta ævi sinnar. Hann andaðist í Gausdal árið 1962.

## Bækur eftir Krokann
* 1929 &ndash; *I Dovre-sno* &ndash; Skáldsaga
* 1931 &ndash; *Gjennom fonna* &ndash; Skáldsaga
* 1933 &ndash; *Olav Aukrust. Eit folkeskrift*
* 1934 &ndash; *På linfeksing* &ndash; Skáldsaga
* 1936 &ndash; *Blodrøter* &ndash; Skáldsaga
* 1937 &ndash; *Då bøndene reiste seg. Ein av førarane: Ingebrigt Sæther*
* 1941 &ndash; *Under himmelteiknet* &ndash; Skáldsaga
* 1942 &ndash; «Det store hamskiftet i bondesamfunnet» í 5. bindi *Norsk Kulturhistorie* (*norskrar menningarsögu*)
* 1947 &ndash; *Dikt* &ndash; Ljóðasafn
* 1949 &ndash; *Ut av skuggen* &ndash; Skáldsaga
* 1952 &ndash; *Gravlagt av lynet* &ndash; Skáldsaga
* 1959 &ndash; *Hammarslaga* &ndash; Skáldsaga
Sólstafir (veður)

**Sólstafir** er veðurfyrirbrigði sem gerist þegar sólarljós skín gegnum rof í skýjum eða fjallaskörð. Sólargeislar endurkastast af smáum ögnum.
Geislarnir eru samsíða.

## Tenglar
*Veður.is - Fróðleikur
*Vísindavefur - Hvernig stendur á því að sólstafir eru ekki allir lóðréttir, heldur eins og blævængur á hvolfi?
Fáni Indlands

**Fáni Indlands** er gerður upp af þremur jafnbreiðum lágréttum borðum í litunum saffran, hvítum og grænum. Í miðjunni er blátt Asjóka-Tjakra-hjól með 24 teinum. Hæð hjólsins er 3/4 af hæð hvíta borðans.

Fáninn minnir nokkuð á fána Níger, sem hefur í staðin fyrir blátt hjól appelsínuleita skífu í hvíta borðanum.

Fáninn er næstum eins og fáni Kongressflokksins fyrir sjálfstæði nema hvað sá hafði spinnirokk í miðjunni.
Colo-Colo

**Colo-Colo**,  knattspyrnufélag frá síle með aðsetur í Santíagó. Colo-Colo er sigursælasta félag landsins með alls 32 titla.

## Titlar
* **Síleska úrvalsdeildin (34)**: 1937, 1939, 1941, 1944, 1947, 1953, 1956, 1960, 1963, 1970, 1972, 1979, 1981, 1983, 1986, 1989, 1990, 1991, 1993, 1996, 1997 Clausura, 1998, 2002 Clausura, 2006 Apertura, 2006 Clausura, 2007 Apertura, 2007 Clausura, 2008 Clausura, 2009 Clausura, 2014, 2015, 2017, 2022, 2024

* **Síleska bikarkeppnin (12)**: 1958, 1974, 1981, 1982, 1985, 1988, 1989, 1990, 1994, 1996, 2016, 2019

## Heimasíða
* https://www.colocolo.cl/
Club Universidad Nacional

**Club Universidad Nacional**, eða **Pumas** eins og félagið er langoftast kallað, er mexíkóskt knattspyrnufélag frá Mexíkóborg.

## Heimasíða
* https://www.pumas.mx/
Michel Platini

**Michel François Platini** (fæddur 21. júní 1955 í Jœuf) er franskur fyrrverandi knattspyrnumaður og þjálfari. Hann spilaði lengsta hlutan af ferlinum með Juventus. Hann vann Ballon d'Or þrisvar: 1983, 1984 og 1985.  Árið 1984 vann Michel Platini EM með franska landsliðinu. Platini varð forseti Evrópska knattspyrnusambandsins (UEFA) frá 2007 til 2016. Hann var eftirmaður Lennart Johansson. Platini var rekinn frá sambandinu vegna hagsmunaárekstra í starfi.
Stökkhafur

**Stökkhafur** (*Antidorcas marsupialis*) er meðalstór antílópa sem lifir í suðvestanverðri Afríku. Hann heldur sig einkum á þurrum grassléttum frá norðvestur hluta Suður-Afríku upp eftir Kalahari-eyðimörkinni inn í Namibíu og Botsvana og finnst einnig syðst í Angóla. Stökkhafurinn er vinsælt veiðidýr og þykir gott til matar. Stökkhafurinn er þjóðardýr Suður-Afríku. 

Stökkhafur er frekar grannvaxin antílópa með tiltölulega langa fætur. Fullvaxta verður hæð á herðakambi á milli 71 og 86 sm. Stökkhafur vegur á bilinu 18 og 45 kg, kvendýr töluvert léttari en bukkar. Bæði kyn hafa tvö svört horn, ögn bogsveigð, um 30-50 sm löng. Horn kvendýra eru styttri og beinni en á karldýrum. Stökkhafur hefur hvítt andlit með svartar rákir frá augum að munnvikum. Grunnlitur hans er rauðbrúnn og er hann með breiða og greinilega dökkbrúna gasellurák, sem markar skil við hvítan kviðinn. Stökkhafurinn er hvítur aftan á lærunum. Halalengd er um 20-35 sm. Hámarksaldur stökkhafra er 10-15 ár í náttúrulegu umhverfi, en 20-25 ár í dýragörðum.

Fæða stökkhafra er aðallega ungir sprotar og blöð af jurtum og smávöxnum runnum. Geta þeir lifað án drykkjarvatns svo árum skiptir og svala þá þorsta sínum með neyslu þykkblöðunga.

Stökkhafrar lifa hjarðlífi. Iðulega eru kvendýr og kálfar saman í 5-20 dýra hópum. Yfir fengitímann, sem er frá apríl til júní, þá safna ráðandi bukkar sér einni eða fleiri kvendýrahjörðum. Aðrir bukkar safnast í litlar hjarðir, sem ráðandi bukkarnir leita í utan fengitímans. 

Eitt sérkenni stökkhafra eru stökkin sem þeir taka ef þeir verða hræddir. Stökkva þeir þá beint upp í loftið, tvo til þrjá metra, með fæturna þétt saman. Kreppa þeir líkamann í stökkinu og eru kengbognir. Önnur dýr í hjörðinni taka þetta fljótt eftir og endurtaka stökkin hvað eftir annað. Stökkhafrar á flótta, hins vegar, teygja úr sér eins og þeir geta og ná þá allt að 15 metrum í hverju stökki og geta farið með um 90 km hraða á klukkustund.

## Tilvísanir


## Heimildir

* Óskar Ingimarsson og Þorsteinn Thorarensen. *Undraveröld dýranna, 17. bindi. Spendýr, sjötti hluti* (Reykjavík: Fjölvaútgáfan, 1987)
Údíne

**Údíne** er borg á norðaustur-Ítalíu, í héraðinu Friúlí, með um 100.000 íbúa (2019). Udinese Calcio er knattspyrnulið borgarinnar.
Crawley

**Crawley** er borg í Vestur-Sussex, 45 kílómetra suður af London sem er nálægt Gatwick-flugvelli. Íbúar eru um 112.000 (2019). Bærinn Crawley var lítill fram að seinna stríði en eftir stríðið var ákveðið að skipuleggja *new town* þar og íbúafjöldi óx mjög.

Crawley Town er knattspyrnulið borgarinnar. Hljómsveitin The Cure var stofnuð þar.
Craig Bellamy

**Craig Douglas Bellamy** er fæddur (23. júlí 1979) er velskur fyrrum  knattspyrnumaður og núverandi þjálfari velska landsliðsins.   

Bellamy fæddist í Cardiff og hóf feril sinn með Norwich City þar sem hann hóf frumraun sína í atvinnumennsku árið 1996. Hann lék síðan með Coventry City og Newcastle United í úrvalsdeildinni. Bellamy lenti í útistöðum við Graeme Souness knattspyrnustjóra árið 2005 og eyddi síðari hluta tímabilsins 2004–05 á láni hjá Celtic þar sem hann vann skoska bikarinn.  

Bellamy sneri aftur í úrvalsdeildina síðar sama ár og lék eitt tímabil bæði hjá Blackburn Rovers, þar sem hann var valinn leikmaður ársins hjá félaginu, og Liverpool. Árið 2007 samdi hann við West Ham United en meiðsli trufluðu tíma hans þar. Árið 2009 gekk hann til liðs við Manchester City. Fyrir tímabilið 2010–11 féll Bellamy deild í Championship-deildina til að vera fulltrúi ungmennaliðs Cardiff City á láni út tímabilið. Hann hjálpaði Cardiff að komast í umspil áður en það var sigrað í undanúrslitum. Bellamy snéri aftur til Liverpool næsta tímabil áður en hann kom aftur til Cardiff City árið 2012. Hann leiddi þá síðar í úrvalsdeildina. Hann lék enn eitt tímabilið með félaginu í úrvalsdeildinni og setti nýtt met með því að skora fyrir sitt sjöunda mismunandi félag í deildinni, áður en hann lét af því að spila árið 2014. 

Bellamy var umdeild persóna og átti þátt í fjölmörgum áberandi atvikum á ferlinum. Utan fótboltans hefur hann verið verndari nokkurra góðgerðarsamtaka og stofnað eigin samtök, The Craig Bellamy Foundation, í Síerra Leóne til að veita skertum börnum skólagöngu og þjálfun í fótbolta.
Anhui

**Anhui** *([[Kínverska|kínverska:]] *安徽*; [[Pinyin|rómönskun:]] Ānhuī)* er landlukt hérað í austurhluta Alþýðulýðveldisins Kína. Höfuðborg héraðsins og jafnframt stærsta borg þess er Hefei.
Héraðið er við vatnasvæði Jangtse fljótsins (Bláá) og Huaifljóts og liggur að héruðunum Jiangsu í austri, Zhejiang í suðaustri, Jiangxi í suðri, Hubei í suðvestri, Henan í norðvestri og Shandong í norðri.

Anhui er þéttbýlt, með um 61 milljónir íbúa og er 8. fjölmennasta hérað Kína. Íbúar þess eru einkum Han Kínverjar. Í héraðinu eru 16 borgir. Þrjár stærstu eru Hefei, Wuhu og Anqing. 

Nafnið „Anhui“ er dregið af nöfnum tveggja borga: Anqing og Huizhou (nú Huangshan-borg).

Hinn fagri Huangshan-fjallgarður („Gulufjöll“) í suðurhluta Anhui -héraðs nær yfir 154 ferkílómetra svæði og eru tindar hans 72 að tölu. Þrír helstu tindarnir heita Lian Hua Feng (1.864 metrar), Guang Ming Ding (1.840 metrar), og Tian Du Feng (1.829 metrar). Í skýjuðu veðri eru tindarnir umluktir leyndardómsfullri skýjaþoku en þegar sólin skín birtist fjallgarðurinn í allri sinni dýrð. Árið 1990 var Gulafjall sett á heimsminjaskrá UNESCO. Huangshan-fjallgarðurinn varð fyrirmynd hinum fljótandi Hallelújafjöllum í kvikmyndinni Avatar sem gerð var árið 2009. Í vísindaskáldskapnum voru Hallelújafjöll í Pandoru, lífvænlegs tungls gasplánetu í Alpha Century stjörnukerfinu.

## Tenglar

* Enskur vefur héraðsstjórnar Anhui.  Inniheldur ýmsar upplýsingar t.d. um sögu, skipulag og ferðaþjónustu
 
## Heimildir

* 

## Tilvísanir
Fujian

**Fujian** (kínverska: 福建; rómönskun: *Fújiàn)* er hérað við suðausturströnd Alþýðulýðveldisins Kína. Fujian liggur að Zhejiang í norðri, Jiangxi í vestri, Guangdong í suðri, og Taívan handan sundsins í austri. Höfuðborg þess er Fuzhou, en fjölmennasta borgin er Quanzhou. Báðar borgirnar eru staðsettar nálægt strönd Taívansunds í austurhluta héraðsins.

Samkvæmt manntali Kína sem framkvæmt var árið 2020 voru íbúar Fujian um 41,5 milljónir.  Þeir eru einkum af kínverskum uppruna, en fjölbreytni menningar og tungumála héraðsins er talin ein sú mesta í Kína.

## Tilvísanir

## Heimildir
* 

## Tenglar
* Kínverskur vefur héraðsstjórnar Fujian 
* Vefur Britannica um Fujian. Inniheldur ýmsar upplýsingar um héraðið t.d. sögu, landslag, skipulag og markverða staði.
Gansu

**Gansu** *([[Kínverska|kínverska:]] *甘肃*; [[Pinyin|rómönskun:]] Gānsù)* er landlukt er hérað í norðvestanverðu Kína. Höfuðborg hennar og stærsta borg er Lanzhou, í suðausturhluta héraðsins. Gansu er sjöunda stærsta stjórnsýsluumdæmi Kína að flatarmáli, (453.700 ferkílómetrar). 

Héraðið liggur á milli hásléttu Tíbets og Löss-hásléttunnar (stundum kölluð „Gula-framburðarsvæðið“). Það liggur að Mongólíu, Innri Mongólíu og Ningxia í norðri, Xinjiang og Qinghai í vestri , Sichuan í suðri og Shaanxi í austri. Gulafljót (eða Gulá) liggur í gegnum suðurhluta héraðsins. Hluti af hinni miklu Góbíeyðimörk er í Gansu. Í suðri rís Qilian-fjallgarðurinn til norðurs og vesturs. 

Gansu telur um um 25 milljónir íbúa. Þeir eru aðallega Han Kínverjar en einnig minnihlutahópar Hui, Dongxiang og Tíbeta. Á stórborgarsvæði höfuðborgarinnar Lanzhou eru um 5,3 milljónir manna.

Héraðið er eitt hið fátækasta í Kína. Hagkerfið byggir að miklu á námuvinnslu steinefna, sérstaklega sjaldgæfra jarðefna. Þá er ferðaþjónusta héraðinu mikilvæg enda á Qin-ríki uppruna sinn í því sem nú er suðaustur af Gansu og myndaði það fyrsta þekkta keisaradæmi Kína. Þá lá Norðursilkivegurinn forðum um Gansu.

## Tenglar

* Enskur vefur héraðsstjórnar Gansu.  Inniheldur ýmsar upplýsingar t.d. um sögu, skipulag, fréttir og ferðaþjónustu
* Vefur Britannica um Gansu. Inniheldur ýmsar upplýsingar um héraðið t.d. sögu, landslag, skipulag og markverða staði]

## Heimildir

* 
* Blaðagrein um Silkiveginn og Gansu hérað í Morgunblaðinu, sunnudag 7. október 1990.

## Tilvísanir